Jututunnid töölislaagrites  Osa kristlike keskuste külastajaid on lugemise omandanud  alles siinse pastori abiga. Kirjaoskuseta inimestele on mõeldud programm «Jutustame head sõnumit». Vaatamata tehnika arengule pole iidne jutuvestmiskunst oma tähtsust kaotanud ning programmi töötajad külastavad huvilisi, et koos vestelda pühakirja teemadel.  Inimlikku kontakti pakkuvad jututunnid leiavad aset näiteks Kuveidis Khaitani piirkonna sisserändajatest tööliste laagrites. Peamiselt elavad siin mehed, kes on tulnud kodumaale jäänud perele paremat elatist hankima. Paljud on kas kirjaoskamatud või  loevad ainult hädapäraselt. Vesteldakse laagritoakeses, mida jagab eluasemena mitu meest. Külaline esitab ettevaatlikult mõne piibliloo, siis vahetatakse selle üle mõtteid, lõpuks võetakse aeg palveks. Vahel läheb vaja ka tõlgi abi.  Programmi algatas organisatsioon For All Mankind (Kogu Inimkonnale) ning koostöös piibliseltsidega on see osutunud võõrtööliste seas tõhusaks Jumala sõna levitamise viisiks.